b"\n_START_ARTICLE_\nTorre de l'Abella\n_START_SECTION_\nDescripci\xc3\xb3\n_START_PARAGRAPH_\n\xc3\x89s possible que el seu nom sigui degut a la seva antiguitat, com succeeix a la torre vella de Salou._NEWLINE_Actualment el seu estat \xc3\xa9s for\xc3\xa7a lamentable, es troba quasi en runes i tapada parcialment per arbres en un petit tur\xc3\xb3 situat al costat de la Carretera._NEWLINE_\xc3\x89s una torre de petites dimensions feta amb carreus de fins a uns 7 m. d'al\xc3\xa7ada que de vegades s'aparella amb opus spicatum._NEWLINE_Queden restes d'una volta amb forma de c\xc3\xbapula, que faria de coberta superior._NEWLINE_Donades les seves dimensions sembla que la seva tasca era nom\xc3\xa9s de vigia a l'entrada del poble._NEWLINE_Tamb\xc3\xa9 es pot afirmar que \xc3\xa9s una torre medieval donat l'origen d'Ardenya i de la seva antiga esgl\xc3\xa9sia."